rejauldu/bengali-wikipedia huggingface dataset:
প্রথম টলেমি সোটার (/ˈtɒləmi/; গ্রিক: Πτολεμαῖος Σωτήρ, প্তলেমায়োস সোতির "রক্ষাকর্তা প্টলেমি"; আনুমানিক. ৩৬৭ খ্রিষ্টপূর্ব – জানুয়ারি ২৮২ খ্রিষ্টপূর্ব) ছিলেন একজন গ্রিক সেনাপতি, ইতিহাসবিদ এবং ম্যাসেডোনিয়ার রাজা মহান এলেক্সান্ডারের সহকারী, যিনি এলেক্সান্ডারের মৃত্যুর পর মিশর (যা ছিল এলেক্সান্ডারের সাম্রাজ্যের একটি প্রদেশ) দেশের স্বাধীন ফারাও (রাজা) হন। তিনি ৩০৫/৩০৪ খ্রিষ্টপূর্ব থেকে  ২৮২ খ্রিষ্টপূর্বে মৃত্যু পর্যন্ত মিশরের ফারাও হিসেবে শাসন করেন। তিনি ছিলেন মিশরের প্টলেমিয় রাজবংশের প্রতিষ্ঠাতা। এই রাজবংশ ২৭৪ বা ২৭৫ বছর মিশর শাসন করে, ৩০ খ্রিষ্টপূর্বে সপ্তম ক্লিওপেট্রা ফিলোপেটরের মৃত্যু পর্যন্ত।  প্টলেমির মাতা ছিলেন ম্যাসেডোনিয়ার আর্সিনয়ে। তাঁর পিতা ছিলেন আর্সিনয়ের স্বামী লাগাস অথবা ম্যাসেডোনিয়ার রাজা দ্বিতীয় ফিলিপ, এলেক্সান্ডারের পিতা। দ্বিতীয় ফিলিপ যে প্টলেমির পিতা ছিলেন তা সম্ভবত একটি মিথ্যা প্রচার ছিল যা সম্ভবত প্টলেমিয় রাজবংশকে মহিমান্বিত করার জন্য একটি প্রোপাগান্ডা তৈরি করা হয়েছে। প্টলেমি ছিলেন এলেক্সান্ডারের অন্যতম বিশ্বস্ত সঙ্গী এবং সামরিক অফিসার। ৩২৩ খ্রিস্টপূর্বে এলেক্সান্ডারের মৃত্যুর পর, প্টলেমি তাঁর মৃতদেহ পুনরুদ্ধার করেন কারণ এটি ম্যাসেডোনিয়ায় সমাধিস্থ হওয়ার পথে ছিল, পরিবর্তে এটি মিশরের মেমফিসে রেখেছিল, যেখানে পরে এটি একটি নতুন সমাধিতে এলেক্সান্ড্রিয়ায় স্থানান্তরিত হয়। পরবর্তীতে তিনি ম্যাসেডোনিয়ার রাজা তৃতীয় ফিলিপের রাজকীয় শাসক (Royal Regent) পারডিকাসের বিরুদ্ধে একটি জোটে যোগ দেন। এই কারণে পারডিকাস মিশরে আক্রমণ করেছিল কিন্তু ৩২০ খ্রিস্টপূর্বে তার নিজের অফিসারদের দ্বারা হত্যা হন, যার ফলে প্রথম প্টলেমি মিশরের উপর তাঁর নিয়ন্ত্রণ সুসংহত করতে পেরেছিল। এলেক্সান্ডারের উত্তরসূরিদের মধ্যে ধারাবাহিক যুদ্ধের পর, প্টলেমি দক্ষিণ সিরিয়ার জুডিয়ায় একটি দাবি অর্জন করেন, যেটি সিরিয়ার রাজা প্রথম সেলুকাসের সাথে বিরোধপূর্ণ ছিল। প্টলেমি সাইপ্রাস এবং সাইরেনাইকার নিয়ন্ত্রণও নিয়েছিলেন, যার পরেরটি প্টলেমির সৎপুত্র মাগাসের নিয়ন্ত্রণে ছিল। প্টলেমি এলেক্সান্ড্রিয়ায়র গ্রন্থাগারও নির্মাণ করেছিলেন।  প্টলেমি হয়তো এলেক্সান্ডারের জীবদ্দশায় তাঁর উপপত্নী থাইসকে বিয়ে করেছিলেন। তিনি এলেক্সান্ডারের নির্দেশে পারস্যের সম্ভ্রান্ত পরিবারের মহিলা আর্টাকামাকে বিয়ে করেছিলেন বলে জানা যায়। পরে তিনি ম্যাসিডোনিয়ান রিজেন্ট অ্যান্টিপেটারের কন্যা ইউরিডিসিকে বিয়ে করেন; তাদের পুত্র প্টলেমি কেরাওনস এবং ম্যালিগার ম্যাসিডোনের রাজা হিসাবে শাসন করেছিলেন। প্টলেমির সর্বশেষ বিবাহ হয় ইউরিডিসির চাচার নাতনী বেরেনিসের সঙ্গে। প্রথম প্টলেমি সোটার ২৮২ খ্রিস্টপূর্বে মৃত্যুবরণ করেন এবং বেরেনিসের সাথে তাঁর পুত্র, দ্বিতীয় প্টলেমি ফিলাডেলফাস মিশরের ফারাও হিসাবে সিংহাসন আরোহণ করেন।  তথ্যসূত্র  বিষয়শ্রেণী:খ্রিস্টপূর্ব ৩৬০-এর দশকে জন্ম বিষয়শ্রেণী:খ্রিস্টপূর্ব ২৮০-এর দশকে মৃত্যু বিষয়শ্রেণী:খ্রিস্টপূর্ব ৪র্থ শতাব্দীর ফারাও বিষয়শ্রেণী:খ্রিস্টপূর্ব ৩য় শতাব্দীর ফারাও বিষয়শ্রেণী:টলেমীয় রাজবংশের ফারাও বিষয়শ্রেণী:খ্রিস্টপূর্ব ৪র্থ শতাব্দীর গ্রিক ব্যক্তি বিষয়শ্রেণী:খ্রিস্টপূর্ব ৩য় শতাব্দীর গ্রিক ব্যক্তি বিষয়শ্রেণী:খ্রিস্টপূর্ব ৪র্থ শতাব্দীর মেসিডনীয় ব্যক্তি বিষয়শ্রেণী:খ্রিস্টপূর্ব ৩য় শতাব্দীর মেসিডনীয় ব্যক্তি বিষয়শ্রেণী:খ্রিস্টপূর্ব ৪র্থ শতাব্দীর রাজশাসক বিষয়শ্রেণী:খ্রিস্টপূর্ব ৩য় শতাব্দীর রাজশাসক
ইউক্যালিপটাস () Myrtaceae পরিবারের একটি গণের নাম এটি মূলত একটি কাঠের গাছ যা প্রকৃতিগত ভাবে অষ্ট্রেলিয়ায় পাওয়া যায়। যদিও এর আবহাওয়াগত অভিযোজন ক্ষমতার কারণে প্রায় সব মহাদেশেই দেখতে পাওয়া যায়। সারা বিশ্বে ইউক্যালিপটাসের প্রায় ৭০০ প্রজাতি আছে তবে পাপুয়া নিউ গিনি ও ইন্দোনেশিয়া পর্যন্ত এর প্রাকৃতিক ভাবে বিস্তার রয়েছে। পৃথিবীর সর্বত্র ছড়িয়ে ছিটিয়ে আছে এর মাত্র ১৫টি প্রজাতি চালু করা উদ্ভিদ হিসেবে। দ্রুতবর্ধনশীলতা এবং অভিযোজন ক্ষমতার কারণে এটি অনেক দেশেই কাঠের গাছ হিসেবে জনপ্রিয়তা পেয়েছে যদিও উল্লেখ্য যে এই ইউক্যালিপটাসের কোন প্রজাতিই তুষারপাত সহ্য করতে পারে না। এটা উষ্ণমণ্ডলীয় এবং উষ্ণ উভয় প্রকারের জলবায়ুর প্রদেশে বেচে থাকতে সক্ষম।  ইউক্যালিপটাস হচ্ছে মোট তিনটি গণের একই উল্লেখিত নাম যাদেরকে এই "eucalypts" নামে ডাকা হয়। অন্য গণ দুটি হচ্ছে কোরিম্বিয়া এবং অ্যাঙ্গোফোরা। ভারতীয় উপমহাদেশের বেশ কিছু জায়গায় উদাহরণস্বরুপ ভারতে, বাংলাদেশে ইউক্যালিপ্টাস গাছকে নীলগিরি বা নীলগিরি গাছ নামে ডাকা হয়। এই গাছের তেলের অনেক ব্যবহার রয়েছে,বিশেষত এন্টিসেপটিক ও পরিষ্কারক হিসেবে, মশা নিধনেও এই তেলের ভূমিকা রয়েছে। কাঠ হিসেবে এর রয়েছে ব্যবহার, বেশ সুদর্শন এর পাতা, মসৃণ কাণ্ড। এদের ফূল সৌন্দর্য্য বৃদ্ধি ছাড়াও বেশ স্বাদিষ্ট মধূ প্রস্তুতে কাজে লাগে। বেশ কিছু ইউক্যালিপ্টাস এর প্রজাতিতে গাম নিঃসরণের কারণে এদেরকে gum tree হিসেবে অভিহিত করা হয়।  তবে এর ক্ষতিকর কিছু দিক আছে। এই গাছটিতে অধিক পরিমাণে তেল থাকায় এটা বেশ দাহ্য এবং খোদ এর আবাসভূমি অস্ট্রেলিয়াতে একে অগ্নি সৃষ্টিকারী হিসেবে আখ্যা দেওয়া হয়। তাই আবাসিক এলাকায় বা ঘরবাড়ির কাছে এটাকে কম লাগানো হয়। তবে বড় বড় সড়কের ধারে সারিবদ্ধ ভাবে লাগানো থাকে আর বসন্তে এর চমক লাগানো ফূল দেখে প্রায় চেনাই যায় না যে সারাবছর অনাড়ম্বর থাকা এই বৃক্ষটিকে। ইউক্যালিপ্টাস সৌন্দর্যবর্ধক এবং অনেক উপকারী এর শিকড় দেশীয় গাছের মতো অনেক দূর পর্যন্ত ছড়ায় না ।  কিন্তু সুউচ্চ এবং পাতা সৌন্দর্যবর্ধক ।  এটা মাটিকে পর্বতের মতো নিরাপত্তা দেয় ।   অপকারিতা  ইউক্যালিপ্টাস গাছ আশপাশের প্রায় ১০ ফুট এলাকার ও ভূগর্ভের প্রায় ৫০ফুট নিচের পানি শোষণ করে আকাশে উঠিয়ে দেয়। এই গাছ রাতদিন ২৪ ঘণ্টাই জল শোষণ করে বাতাসে ছাড়ে। এর ফলে মাটিতে জলের ঘাটতি দেখা দেয়। তাই এই গাছ শুষ্ক বা মৌসুমী জলবায়ু যুক্ত পরিবেশের জন্য ক্ষতিকর। এই গাছের আশপাশে অন্য প্রজাতির গাছ জন্মাতে পারে না কারন এই গাছের পাতায় প্রচুর টক্সিন থাকে যা গাছের গোড়ায় পড়ে আশেপাশের মাটিকে বিষাক্ত করে তোলে। এ গাছ মাটিকে শুষ্ক করার ফলে মাটিতে অবস্থিত মিনারেলগুলো আয়ন অবস্থা থেকে বেরিয়ে আসে যার ফলে দেশীয় গাছের বাঁচার ক্ষমতা কমে যায়। কারন দেশীয় যে গাছগুলি আমরা দেখি সেগুলি মাটির মিনারেলগুলোকে আয়ন হিসাবে গ্রহণ করে। মাটিতে মিনারেল গুলো আয়ন হিসাবে থাকলে আমরা তাকে উর্বর জমি বলি। ইউক্যালিপ্টাস গাছ কেটে ফেললেও মাটির উর্বরতা ফিরে আসতে দীর্ঘ সময় লাগে। ইউক্যালিপ্টাস গাছ বর্জন করা উচিত।  উপকারীতা  ইউক্যালিপটাস কচি পাতা রৌদ্রে শুকিয়ে গুড়া করে‌ রাখা দরকার। ঠান্ডা কাশি সর্দি জ্বর হলে উক্ত গুঁড়া এক চামচ করে চা বানিয়ে প্রতিদিন দুইবার খাওয়া দরকার। ঠান্ডা কাশি সর্দি জ্বর রোগের নিরাময় হয়।  ইউক্যালিপটাস গাছের পাতায় যে টক্সিনগুলি থাকে সেগুলি থেকে মশা বা বিভিন্ন কীট-পতঙ্গ নাশক তৈরি হয়। যা একদিকে উপকার করে অন্যদিকে এই তেলের ধোঁয়া মানুষের ক্যানসারের ঝুঁকি বাড়ায়।   তথ্যসূত্র     বিষয়শ্রেণী:অস্ট্রেলিয়ার উদ্ভিদ বিষয়শ্রেণী:ইন্দোনেশিয়ার উদ্ভিদ বিষয়শ্রেণী:১৭৮৯-এ বর্ণিত ট্যাক্সা
দে চোপান, এছাড়াও বানান করা হয়ে থাকে দৈচপান (ফার্সি: دای چوپان ), আফগানিস্তানের জাবুল প্রদেশের সবচেয়ে উত্তরাঞ্চলীয় অবস্থিত একটি জেলা। এই জেলাটি হাজারা সম্প্রদায়ের অন্তর্গত যা ১৯ শতকে রাজা আব্দুল রহমান দখল করেছিলেন। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৩৮,৩০০ জন এর মত।  এখানকার অর্থনীতি মূলত নগদ ফসল হিসাবে উত্থাপিত বাদাম উপর সম্পূর্ণরূপে নির্ভরশীল বলা যায়। সংখ্যাগরিষ্ঠতার দিকে থেকে বিবেচনা করে প্রদেশের  প্রাদেশিক রাজধানী কালাতে নিয়ে আসা হয়।  তথ্যসূত্র  আরো দেখুন  আফগানিস্তানের জেলা  বিষয়শ্রেণী:জাবুল প্রদেশের জেলা
জ্যাজ হল বিশ শতকের শুরুতে প্রথমে যুক্তরাষ্ট্রের দক্ষিণাঞ্চলে নিগ্রো বাদক দলের মাধ্যমে পরিবেশিত জনপ্রিয় সংগীত। এই সংগীতের বৈশিষ্ট্য হল  উদ্ভাবনা এবং উদ্দাম তাল। এটি ঐতিহ্যগত জ্যাজ। আবার নাচের জন্য বড় বড় বাদকদল কর্তৃক বাদিত ওইরকম সংগীত হল আধুনিক জ্যাজ। ২০১১ সালের নভেম্বরে ইউনেস্কোর সাধারণ সম্মেলন ৩০ এপ্রিল কে আন্তর্জাতিক জ্যাজ দিবস হিসেবে ঘোষণা করে । এই আন্তর্জাতিক দিবসটি সারা বিশ্বের সম্প্রদায়, স্কুল, শিল্পী, ইতিহাসবিদ, শিক্ষাবিদ এবং জ্যাজপ্রেমীদের একত্রিত করে জ্যাজ শিল্প, এর মূল ধারা, এর ভবিষ্যৎ এবং এর প্রভাব সম্পর্কে উদযাপন এবং শেখার জন্য। এই গুরুত্বপূর্ণ আন্তর্জাতিক শিল্পরূপটি শান্তি, সংস্কৃতির মধ্যে সংলাপ, বৈচিত্র্য এবং মানবাধিকার ও মানবিক মর্যাদার প্রতি শ্রদ্ধা, বৈষম্য দূরীকরণ, মত প্রকাশের স্বাধীনতা প্রচার, লিঙ্গ সমতা বৃদ্ধি এবং সামাজিক পরিবর্তনে যুবসমাজের ভূমিকা জোরদার করার জন্য পালিত হয়।  জ্যাজের বৈশিষ্ট্য জ্যাজ হল একটি সঙ্গীতের ধরণ যা ইম্প্রোভেশন এবং ছন্দময় তাগিদের উপর নেটওয়ার্ক করে। ইম্প্রোভেশনের জ্যাজ সঙ্গীতজ্ঞদের নিজেদের প্রকাশের একটি প্রাথমিক উপায়, যার জন্য তাদের ভাবনা হতে পারে এবং তাৎক্ষণিকভাবে সঙ্গীত করতে হয়। এই ধরনের সঙ্গীত শিল্পীরা প্রায়শই ছন্দবদ্ধভাবে সুর পরিবর্তন করে বা সুরকে অলঙ্কৃত করে। জ্যাজ ছন্দ প্রায়শই সমন্বিত হয় , যখন অফ-বিটে উচ্চারণ এবং এটি অনেক-ছন্দময় হতে পারে ,তখন একই সময়ে, বিপরীত ছন্দ শুনতে। জ্যাজ বাধা ভেঙে দেয় এবং পারস্পরিক বোঝাপড়া এবং সহনশীলতার সুযোগ তৈরি করে। জ্যাজ মত প্রকাশের স্বাধীনতার একটি চালিকা শক্তি। জ্যাজ ঐক্য ও শান্তির প্রতীক। জ্যাজ ব্যক্তি, গোষ্ঠী এবং সম্প্রদায়ের মধ্যে উত্তেজনা কমায়। জ্যাজ শৈল্পিক উদ্ভাবন, ইম্প্রোভাইজেশন, অভিব্যক্তির নতুন রূপ এবং ঐতিহ্যবাহী সঙ্গীতের নতুন রূপ। জ্যাজ আন্তঃসাংস্কৃতিক সংলাপকে উদ্দীপিত করে। আবার প্রান্তিক সমাজের তরুণদের ক্ষমতায়িত করে।।   তথ্যসূত্র   বিষয়শ্রেণী:জ্যাজ সংস্কৃতি বিষয়শ্রেণী:জাতিসংঘের দিবস বিষয়শ্রেণী:মার্কিন সংস্কৃতি বিষয়শ্রেণী:এপ্রিল উদ্‌যাপন বিষয়শ্রেণী:রেডিও বিন্যাস বিষয়শ্রেণী:জনপ্রিয় সঙ্গীত
+ বলের একক সমূহ নিউটন(এসআই একক) ডাইনকিলগ্রাম-বল, কিলোপন্ডপাউন্ড-বলপাউন্ডাল ১ নিউটন ≡  = ১০ ডাইন ≈ ০.১০১৯৭ কেপি  ≈ ০.২২৪৮১ পাউন্ডবল ≈ ৭.২৩৩০ পাউন্ডাল ১ ডাইন = ১০ নিউটন ≡  ≈ ১.০১৯৭ × ১০ কেপি  ≈ ২.২৪৮১ × ১০ পাউন্ডবল ≈ ৭.২৩৩০ × ১০ পাউন্ডাল ১ কেপি = ৯.৮০৬৬৫ নিউটন = ৯৮০৬৬৫ ডাইন ≡ জি ⋅ (১ কেজি) ≈ ২.২০৪৬ পাউন্ডবল  ≈ ৭০.৯৩২ পাউন্ডাল  ১ পাউন্ডবল ≈ ৪.৪৪৮২২২ নিউটন  ≈ ৪৪৪৮২২ ডাইন ≈ ০.৪৫৩৫৯ কেপি ≡ জি ⋅ (১ পাউন্ড) ≈ ৩২.১৭৪ পাউন্ডাল  ১ পাউন্ডাল ≈ ০.১৩৮২৫৫ নিউটন  ≈ ১৩৮২৫ ডাইন ≈ ০.০১৪০৯৮ কেপি ≈ ০.০৩১০৮১ পাউন্ডবল  ≡ এখানে সমস্ত অভিকর্ষ এককের জন্য জি এর মান কিলোগ্রাম-বলের কার্যকরী সংজ্ঞা হিসাবে যা ব্যবহৃত হয় তাই ব্যবহার করা হয়েছে।Category:Unit comparison table templates
মুবিনা আসাফ বাংলাদেশ সুপ্রিম কোর্টের উচ্চ আদালত বিভাগের একজন বিচারক।   প্রারম্ভিক জীবন  মুবিনা আসাফ ঢাকা বিশ্ববিদ্যালয়ে আইন বিষয়ে স্নাতক ও স্নাতকোত্তর সম্পন্ন করেন।   কর্মজীবন  স্নাতকোত্তর শেষে মুবিনা আসাফ রোকনউদ্দিন মাহমুদ অ্যান্ড অ্যাসোসিয়েটস-এ যোগ দেন। তিনি ঢাকা জেলা আদালত, উচ্চ আদালত বিভাগ এবং আপিল বিভাগে আইন পেশা পরিচালনা করেন।  বাংলাদেশ জাতীয়তাবাদী দল (বিএনপি) পরিচালিত সরকারের সময় তাকে সহকারী অ্যাটর্নি জেনারেল হিসেবে নিয়োগ দেওয়া হয়। ২০০৯ সালে আওয়ামী লীগ সরকার ক্ষমতায় আসার পর নবনিযুক্ত অ্যাটর্নি জেনারেল পূর্ববর্তী সরকারের নিয়োগপ্রাপ্ত সকল কর্মকর্তার পদত্যাগ দাবি করলে তিনি পদত্যাগ করেন।  মুবিনা আসাফ ব্রিটিশ আমেরিকান টোব্যাকো বাংলাদেশে আইনি ও বহির্বিষয়ক বিভাগের প্রধান ছিলেন। এছাড়াও তিনি প্রেরণা ফাউন্ডেশনের পরিচালক হিসেবেও কাজ করেছেন।  ২০২৪ সালের ৯ অক্টোবর শেখ হাসিনা নেতৃত্বাধীন আওয়ামী লীগ সরকারের পতনের পর, মুবিনা আসাফসহ আরও ২২ জনকে উচ্চ আদালত বিভাগের বিচারক হিসেবে নিয়োগ দেওয়া হয়।  তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:বাংলাদেশী আইনজীবী বিষয়শ্রেণী:জীবিত ব্যক্তি
ডান|থাম্ব|আর্নেস্ট সোরেস থাম্ব|বার্নস্ট্যাপল, ডেভনের কাছে পিল্টনের প্যারিশে আপকট হাউস, ১৯০১ থেকে ১৯১৭-এর আগে পর্যন্ত সোয়ারেসের বাসভবন Newspaper engagement announcement of his daughter March 1917 stated him to be "formerly of Upcott House" স্যার আর্নেস্ট জোসেফ সোরেস (২০ অক্টোবর ১৮৬৪ - ১৫ মার্চ ১৯২৬), ৩৬ প্রিন্সেস গেট, লন্ডন,Address in 1917, per Western Times newspaper, Devon, 1 Mar 1917 এবং উত্তর ডেভনের বার্নস্ট্যাপলের কাছে পিল্টনের প্যারিশের আপকট হাউস Address before 1917, per Western Times newspaper, Devon, 1 Mar 1917, ছিলেন একজন ব্রিটিশ আইনজীবী এবং উদার রাজনীতিবিদ। .   তথ্যসূত্র   বিষয়শ্রেণী:বার্নস্ট্যাপলের যুক্তরাজ্যের সংসদ সদস্য বিষয়শ্রেণী:ভারতীয় বংশোদ্ভূত ইংরেজ ব্যক্তি বিষয়শ্রেণী:নাইটস ব্যাচেলর বিষয়শ্রেণী:সেন্ট জন কলেজ, কেমব্রিজের প্রাক্তন শিক্ষার্থী বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য বিষয়শ্রেণী:যুক্তরাজ্যের সংসদ সদস্য ১৯১০-১৯১৮ বিষয়শ্রেণী:যুক্তরাজ্যের সংসদ সদস্য ১৯১০ বিষয়শ্রেণী:যুক্তরাজ্যের সংসদ সদস্য ১৯০০-১৯০৬ বিষয়শ্রেণী:১৯২৬-এ মৃত্যু বিষয়শ্রেণী:১৮৬৪-এ জন্ম
ঘটনাবলী   ১৭৯৫ - পিয়ানো বাদক হিসেবে বেটোভেনের আত্মপ্রকাশ। ১৭৯৮ - সুইজারল্যান্ড প্রজাতন্ত্র গঠিত হয়। ১৭৯৯ - দাসপ্রথা উচ্ছেদে নিউ ইয়র্কে আইন পাস হয়। ১৮০৭ - জার্মান জ্যোর্তিবিদ উইলহেম অলবার্স ক্ষুদ্রতম গ্রহ ভেস্টা আবিষ্কার করেন। ১৮৪৯ - লর্ড ডালহৌসি সমগ্র পাঞ্জাবকে ব্রিটিশ ভারতের অন্তর্ভুক্ত করে ঘোষণাপত্র প্রচার করেন। ১৮৫৪ - ডিরোজিও শিষ্য রামগোপাল ঘোষ ভারতে বিশ্ববিদ্যালয় স্থাপনের প্রস্তাব করেন। ১৮৫৭ - ব্যারাকপুর সেনা ব্যারাকে মঙ্গল পান্ডে গুলি ছুড়ে সিপাহী বিদ্রোহের সূচনা করেন। ১৮৭১ - রানি ভিক্টোরিয়া লন্ডনের আলবার্ট হল উদ্বোধন করেন। ১৯২০ - ব্রিটিশবিরোধী অসহযোগ আন্দোলন শুরু হয়। ১৯৭৩ - সর্বশেষ মার্কিন সেনাদলের ভিয়েতনাম ত্যাগ। ১৯৭৪ - চালকবিহীন মার্কিন নভো অনুসন্ধান যান মেরিনার টেন বুধ গ্রহ ভ্রমণ করে। ১৯৮৪ - আতাউর রহমান খান বাংলাদেশের প্রধানমন্ত্রী নিযুক্ত। ১৯৯১ - বিশ্বের প্রাচীনতম কমিউনিস্ট পার্টি ব্রিটেন কমিউনিস্ট পার্টির নাম বদলে ‘ডেমোক্র্যাটিক লেফট’ রাখা হয়। ২০১৫ - অস্ট্রেলিয়ার মেলবোর্নে একাদশ ক্রিকেট বিশ্বকাপের ফাইনাল খেলা অনুষ্ঠিত হয়৷ নিউজিল্যান্ডকে ৭ উইকেটে পরাজিত করে অস্ট্রেলিয়া ৫ম বারের মতো চ্যাম্পিয়ন হয়।   জন্ম   ১৭৯০ - জন টাইলার, মার্কিন যুক্তরাষ্ট্রের দশম রাষ্ট্রপতি।   ১৯২৭ - জন ভেন, নোবেল পুরস্কার বিজয়ী ইংরেজ ফার্মাকোলজিস্ট ও শিক্ষাবিদ।  ১৯২৯ - উৎপল দত্ত, বাঙালি অভিনেতা, চলচ্চিত্র পরিচালক ও লেখক।(মৃ.১৯৯৩)  ১৯৩৫ - বাঙালি গীতিকার, সুরকার ও প্রযোজক বীরেশ্বর সরকার।(মৃ.০৪/০৯/২০০৪)  ১৯৩৯ - জগদীপ জাফরি, ভারতীয় চলচ্চিত্র এবং কৌতুক অভিনেতা। (মৃ.২০২০)  নভেরা আহমেদ, বাংলাদেশি ভাস্কর। (মৃ. ২০১৫)  ১৯৪১ - জোসেফ হুটন টেইলর জুনিয়র, নোবেল পুরস্কার বিজয়ী মার্কিন পদার্থবিদ।  ১৯৫১ - শাফী ইমাম রুমী, বাংলাদেশের স্বাধীনতা যুদ্ধের অন্যতম বীর মুক্তিযোদ্ধা ৷  ১৯৬০ - অ্যানাবেলা সচিওরা শাইওরা,  মার্কিন অভিনেত্রী।  ১৯৭৩ - মার্ক ওভারমার্স, ডাচ ফুটবলার।  ১৯৮০ - ক্রিস ডি এলিয়া, মার্কিন অভিনেতা।  ১৯৮২ - অনুপম রায়, ভারতীয় বাঙালি গীতিকার, সুরকার ও নেপথ্য সঙ্গীতশিল্পী।   ১৯৮৪ - ফিলিপ হানা, ইংরেজ গায়ক।  ১৯৯৪ - সুলি, দক্ষিণ কোরিয়ার অভিনেত্রী, গায়ক ও নৃত্যশিল্পী।   মৃত্যু   খ্রি.পূ. ৮৭ - হান সম্রাট জ্যু (চীন)।  ১০৫৮ - পোপ স্টিফেন, নবম (জন্ম: ১০২০)। ১৩৬৮ - জাপানের সম্রাট গো মুরাকামি।  ১৭৭২ - ইমান্যুয়েল সুইডেনবার্গ, সুইডিস জ্যোতির্বিদ, দার্শনিক (জন্ম: ১৬৮৮)। ১৯১২ - সুমেরু অভিযাত্রী রবার্ট স্কট।  ১৯৪৮ - হ্যারি প্রাইস, ইংরেজ লেখক।  ১৯৭০ - আন্না লউইসে স্ট্রং,আমেরিকান সাংবাদিক।  ১৯৭১ - বাঙালি আইনজীবী সমাজকর্মী, ভাষা সৈনিক ধীরেন্দ্রনাথ দত্ত।(জ.১৮৮৬) ১৯৭৮ - ইবরাহীম খাঁ, প্রখ্যাত শিক্ষাবিদ, সাহিত্যিক ও সমাজ সংস্কারক। ১৯৮৭ - প্রখ্যাত বাঙালি সরোদশিল্পী তিমির বরণ ভট্টাচার্য। (জ.১৯০১)  ১৯৮৯ - বার্নার্ড বলিয়ের, ফরাসি অভিনেতা।  ২০০৫ - মিলতস সাছতউরিস,গ্রিক কবি। ২০০৫ - জাতীয় পুরস্কার প্রাপ্ত বাংলাদেশি কণ্ঠশিল্পী খালিদ হাসান মিলু।  ২০০৯ - অ্যান্ডি হাল্লেত্ত, আমেরিকান অভিনেতা ও গায়ক।  ২০১১ - ইয়াকভস কাম্বানেলিস, গ্রিক কবি, নাট্যকার, চিত্রনাট্যকার, গীতিকার ও ঔপন্যাসিক।  ২০১৪ - মাক প্লাট, আমেরিকান অভিনেতা, গায়ক ও নৃত্যশিল্পী।   ছুটি ও অন্যান্য   বোগান্ডা দিবস - সেন্ট্রাল আফ্রিকান রিপাবলিক।  যুব দিবস - তাইওয়ান।   বহিঃসংযোগ    বিবিসি: এই দিনে   দি নিউইয়র্ক টাইমস: এই দিনে   বিষয়শ্রেণী:গ্রেগরীয় পঞ্জিকার দিন বিষয়শ্রেণী:মার্চ বিষয়শ্রেণী:অসম্পূর্ণ দিনতারিখ
ডিসেম্বর ২০১৮ বর্তমান সাধারণভাবে প্রচলিত বছরের দ্বাদশ মাস। এই মাসটি শনিবারে শুরু হয় এবং ৩১ দিন পর সোমবারে সমাপ্ত হয়। এই নিবন্ধটি ২০১৮ সালের ডিসেম্বর মাসে বিশ্বব্যাপী সংঘটিত বিভিন্ন ঘটনার সংক্ষিপ্ত-সার।   ঘটনাবলী   ৩০ ডিসেম্বর (রবিবার)   বাংলাদেশে একাদশ জাতীয় সংসদ নির্বাচন অনুষ্ঠিত; নির্বাচনে শেখ হাসিনার নেতৃত্বাধীন বাংলাদেশ আওয়ামী লীগ নিরঙ্কুশ জয়লাভ করে।  জন্ম    মৃত্যু   তথ্যসূত্র   বিষয়শ্রেণী:ডিসেম্বর বিষয়শ্রেণী:২০১৮
চর চারতলা বাংলাদেশের ব্রাহ্মণবাড়িয়া জেলার অন্তর্গত আশুগঞ্জ উপজেলার একটি ইউনিয়ন। এ ইউনিয়নের আয়তন ১,৫৭২ একর (৬.৩৬ বর্গ কিলোমিটার)।   জনসংখ্যার উপাত্ত  ২০১১ সালের আদমশুমারি অনুযায়ী চর চারতলা ইউনিয়নের মোট জনসংখ্যা ২৫,৭৮৯ জন। এর মধ্যে পুরুষ ১৩,১৯২ জন এবং মহিলা ১২,৫৯৭ জন। মোট পরিবার ৫,০৩৩টি। জনসংখ্যার ঘনত্ব প্রতি বর্গ কিলোমিটারে প্রায় ৪,০৫৪ জন। ২০১১ সালের আদমশুমারি অনুযায়ী চর চারতলা ইউনিয়নের সাক্ষরতার হার ৫৫%।   অবস্থান ও সীমানা  আশুগঞ্জ উপজেলার পশ্চিমাংশে চর চারতলা ইউনিয়নের অবস্থান। এ ইউনিয়নের পূর্বে আশুগঞ্জ সদর ইউনিয়ন ও আড়াইসিধা ইউনিয়ন; দক্ষিণে লালপুর ইউনিয়ন; পশ্চিমে মেঘনা নদী, নরসিংদী জেলার রায়পুরা উপজেলার চানপুর ইউনিয়ন ও মুছাপুর ইউনিয়ন এবং উত্তরে মেঘনা নদী ও কিশোরগঞ্জ জেলার ভৈরব পৌরসভা অবস্থিত।   প্রশাসনিক কাঠামো  চর চারতলা ইউনিয়ন আশুগঞ্জ উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আশুগঞ্জ থানার আওতাধীন। এটি জাতীয় সংসদের ২৪৪নং নির্বাচনী এলাকা ব্রাহ্মণবাড়িয়া-২ এর অংশ।   আরও দেখুন   আশুগঞ্জ উপজেলা  আশুগঞ্জ থানা  ব্রাহ্মণবাড়িয়া জেলা   তথ্যসূত্র    বহিঃসংযোগ   বিষয়শ্রেণী:আশুগঞ্জ উপজেলার ইউনিয়ন
শ্রী লাল বাহাদুর শাস্ত্রী জাতীয় সংস্কৃত বিশ্ববিদ্যালয়, পূর্বে ছিল শ্রী লাল বাহাদুর শাস্ত্রী রাষ্ট্রীয় সংস্কৃত বিদ্যাপীঠ, হল একটি কেন্দ্রীয় বিশ্ববিদ্যালয়, যা ভারতের নয়াদিল্লিতে অবস্থিত। এটি ১৯৬২ সালের ৮ অক্টোবর প্রতিষ্ঠিত হয়েছিল এবং বিশ্ববিদ্যালয় মঞ্জুরি কমিশন ১৯৮৭ সালের নভেম্বরে বিদ্যাপীঠকে একটি স্বীকৃত বিশ্ববিদ্যালয়ের মর্যাদা প্রদান করে  ২০২০ সালের মার্চ মাসে, ভারতীয় পার্লামেন্ট কেন্দ্রীয় সংস্কৃত বিশ্ববিদ্যালয় আইন, ২০২০ পাস করে এতে আরও দুটি বিশ্ববিদ্যালয়  কেন্দ্রীয় সংস্কৃত বিশ্ববিদ্যালয় এবং জাতীয় সংস্কৃত বিশ্ববিদ্যালয় সহ কেন্দ্রীয় বিশ্ববিদ্যালয়ের মর্যাদায় উন্নীত করা হয়।    শিক্ষাবিদ  বিশ্ববিদ্যালয়টি সংস্কৃত এবং সংশ্লিষ্ট বিষয়ে বিএ, এমএ, বিএড, এমএড, এমফিল এবং পিএইচডি কোর্স প্রদান করে।    তথ্যসূত্র       বহিঃসংযোগ    সরকারী ওয়েবসাইট বিষয়শ্রেণী:১৯৬২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ভারতের কেন্দ্রীয় বিশ্ববিদ্যালয় বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:ভারতের সংস্কৃত বিশ্ববিদ্যালয় বিষয়শ্রেণী:দিল্লির বিশ্ববিদ্যালয় ও কলেজ বিষয়শ্রেণী:দিল্লিতে শিক্ষা বিষয়শ্রেণী:দিল্লির বিশ্ববিদ্যালয় বিষয়শ্রেণী:লাল বাহাদুর শাস্ত্রীর স্মারক
সাভার সেনানিবাস বাংলাদেশের ঢাকা জেলার অন্তর্গত সাভার উপজেলার আশুলিয়া থানায় অবস্থিত বাংলাদেশ সেনাবাহিনীর একটি আবাসিক ঘাঁটি। বাংলাদেশ সেনাবাহিনীর ৯ পদাতিক ডিভিশন ও কর্পস অফ মিলিটারি পুলিশ সেন্টার অ্যান্ড স্কুল এই সেনানিবাসে অবস্থিত। এছাড়া সাভার গল্ফ ক্লাবটি এই সেনানিবাসের মধ্যে অবস্থিত।  ইতিহাস ১৯৭১ সালের আগে, এলাকাটি 'আনসার ক্যাম্প' নামে পরিচিত ছিল। বাংলাদেশের মুক্তিযুদ্ধের সময় ক্যাম্পটি পাকিস্তানি সেনাবাহিনী ও রাজাকাররা ব্যবহার করত। স্বাধীনতার পর এটিকে নবগঠিত জাতীয় রক্ষীবাহিনীর প্রধান প্রশিক্ষণ কেন্দ্র হিসেবে ব্যবহার করা হয়, জাতীয় রক্ষীবাহিনীকে পরে ১৯৭৬ সালে বাংলাদেশ সেনাবাহিনীতে অন্তর্ভুক্ত করা হয়। ১৯৭৬ সালে এলাকাটি বাংলাদেশ সেনাবাহিনীকে তাদের সেনানিবাস হিসেবে ব্যবহার করার জন্য দেওয়া হয়।  ১৯৯৬ সালে বাংলাদেশে সেনা অভ্যুত্থানের প্রচেষ্টার সময় সাভার সেনানিবাসে অবস্থানরত সৈন্যরা রাষ্ট্রপতিকে সমর্থন করে অভ্যুত্থানকে সফল হতে বাধা দেয়। তারা ঢাকার চারপাশে প্রতিরক্ষামূলক অবস্থান গ্রহণ করে এবং ময়মনসিংহ সেনানিবাস থেকে অভ্যুত্থান সমর্থকদের আগমনে বাধা দেয়।  ২০০১ সালে, এখানে ৬৮.৮ একর জায়গার উপর সাভার গল্ফ ক্লাব নির্মাণ করা হয়। গল্ফ ক্লাব ছাড়াও এখানে সাভার সেনানিবাস শুটিং ক্লাব রয়েছে।  রানা প্লাজা দুর্ঘটনার সময় আহতদের এখানে অবস্থিত সাভার সিএমএইচে চিকিৎসা দেওয়া হয়েছিল।  প্রধানমন্ত্রী শেখ হাসিনা ২০১৭ সালের ২৩ নভেম্বর সাভার সেনানিবাসে অবস্থিত কোর অব মিলিটারি পুলিশ সেন্টার অ্যান্ড স্কুলকে জাতীয় মান প্রদান করেন।  প্রশিক্ষণ কেন্দ্র  সাভার স্মল আর্মস ফায়ারিং রেঞ্জ   ফর্মেশন ড্রাইভিং ট্র্যাক (সাঁজোয়া কর্প এবং সামরিক ড্রাইভার জন্য প্রশিক্ষণ সুবিধা)   ট্রাস্ট টেকনিকাল ট্রেনিং ইনস্টিটিউট   পরিচালিত প্রতিষ্ঠান  শিক্ষা প্রতিষ্ঠান  সাভার ক্যান্টনমেন্ট পাবলিক স্কুল ও কলেজ  সেনা পাবলিক স্কুল ও কলেজ, সাভার  সাভার ক্যান্টনমেন্ট বোর্ড বালক উচ্চ বিদ্যালয়  সাভার ক্যান্টনমেন্ট বোর্ড বালিকা উচ্চ বিদ্যালয়  মর্নিং গ্লোরি স্কুল  প্রয়াস স্কুল  আর্মি ইনস্টিউশন অফ বিসনেস এডমিনেসট্রেশন  চিত্রশালা   তথ্যসূত্র   বিষয়শ্রেণী:বাংলাদেশের সেনানিবাস বিষয়শ্রেণী:সাভার উপজেলা
সুক্কুর বিভাগ  () পাকিস্তানের সিন্ধু প্রদেশের ৭টি প্রশাসনিক বিভাগের মধ্য অন্যতম একটি বিভাগ। ২০০০ সালে বিভাগটি বিলুপ্ত ঘোষণা করা হয় কিন্তু ২০১১ সালের ১১ জুলাই তারিখে পূর্বের নামে ফিরিয়ে আনা হয়।Karachi’s district status restored, notification issued , Published in The News Tribe on 11 July 2011, Retrieved on 7 August 2012  সুক্কুর হচ্ছে সুক্কুর বিভাগের বিভাগীয় সদর দপ্তর। বিভাগটি নিম্নলিখিত ৩টি জেলা নিয়ে গঠিত হয়েছে: Divisions/Districts of Pakistan  <small>Note: Although divisions as an administrative structure has been abolished, the election commission of Pakistan still groups districts under the division namesFive districts of Karachi restored, Published in The News on 11 July 2011, Retrieved on 7 August 2012   সুক্কুর বিভাগের জেলাজেলাআয়তন (কি:মি:২)জনসংখ্যা১৯৯৮ সালের আদমশুমারিজনসংখ্যা২০১৭ সালের আদমশুমারিরাজধানীগোটকি৬,০৮৩ ১,৬৪৬,৩১৮মিরপুর মাথেলোখায়েরপুর১৮,৯১০ ২,৪০৪,৩৩৪খায়েরপুরসুক্কুর২,৫১২ ১,৪৮৭,৯০৩সুক্কুরমোট২৪,৫০৫৩,৪৪৭,৯৩৫৫,৫৩৮,৫৫৫সুক্কুর  তথ্যসূত্র  বিষয়শ্রেণী:পাকিস্তানের বিভাগ
ইস্কিলাস (; গ্রিক ভাষায়: Αἰσχύλος; ইংরেজি ভাষায়: Aeschylus) (জন্ম: ৫২৫ খ্রিস্টপূর্ব — মৃত্যু: ৪৫৬ খ্রিস্টপূর্ব) একজন প্রাচীন গ্রিক নাট্যকার। তিনি প্রাচীনতম তিনজন গ্রিক ট্র্যাজেডি রচয়িতাদের মধ্যে একজন, যাদের লেখা সম্পূর্ণ হারিয়ে যায়নি। অন্য দুইজন হলেন সফোক্লেস এবং ইউরিপিদেস।   জন্ম  ইস্কিলাস জন্মেছিলেন এথেন্সের কাছাকাছি একটা ছোট্ট জনপদে, খ্রিস্টপূর্ব ৫২৫ অব্দে। তার পিতা ইউফেরিয়ান ছিলেন এথেন্সের প্রাচীন অভিজাতবর্গের মধ্যে একজন।   জীবন  ইস্কিলুস প্রথমে ম্যারাথন ও পরবর্তীকালে সালামিসে পারস্যবাহিনীর সাথে গ্রীকদের যুদ্ধে গ্রীকদের হয়ে লড়াই করেন বলে মনে করা হয়। যুদ্ধে গ্রীকদের বিপর্যয় ও দুঃখবোধ তাকে ট্র্যাজেডি রচনাতে অণুপ্রাণিত করে। মানব জীবনের দুঃখ হতাশা তার মনের মধ্যে এক গভীর বেদনাবোধ জাগিয়ে তোলে,যা তিনি তার নাট্যঙ্গাগিকের মাধ্যমে উন্মোচিত করেছেন আর পেয়েছেন ট্র্যাজেডির প্রথম স্রষ্টার আসন।   নাট্যচর্চা  ইস্কিলুস দীর্ঘ ৪০ বছর নাট্য চর্চায় নিমগ্ন ছিলেন। মৃত্যুর ৩ বছর আগে তার সুবিখ্যাত ত্রয়ী নাটক ওরেস্টিয়া (খ্রি.পূ. ৪৫৮) রচনার আগ পর্যন্ত নাটক রচনাতে তিনি ছিলেন ক্ষান্তিহীন। অভিধান লেখক সুইদাদের মতে ইস্কিলুস তার জীবনকালে ৯০ টির মত নাটক রচনা করে গিয়েছেন,যার মধ্যে সাতটি নাটক অখণ্ডিত অবস্থায় আমাদের প্রজন্মের হাতে পৌছে। নাট্যজগতে তার প্রবেশের আগেই মূলত প্রোটিনাসের হাতে সূচিত হয়েছিল স্যাটায়ার নাটকের সমৃদ্ধ ধারা। তখনকার নাটক ছিল কোরাস সমৃদ্ধ। কোরাসের কাজ হল নাটিকের সূচনা ও কাহিনী দীর্ঘ ভাষনের মাধ্যমে আবৃত্তি করা। ইস্কিলুস প্রথম নাটকে অভিনেতা যুক্ত করেন এবং নাটককে একটা প্রাণবন্ত রূপ উপহার দেন। এছাড়া নাটকে কুশীলবদের সংখ্যা বাড়ানো ও পোশাকে বৈচিত্র আনা তার অনবদ্য অবদান।  তার রচিত নাটক গুলার মধ্যে রয়েছে "দ্য ওরেস্টিয়া”,"প্রমিথিউস বাউন্ড”,"আনবাউন্ড প্রমিথিউস””দ্য পার্সিয়ান”, “সেভেন এগেনেস্ট থিবস”,”দ্য সাপ্লিয়ান্ট” প্রভূতি।   মৃত্যু  খ্রিস্টপূর্ব ৪৫৬ অব্দে ৬৯ বছর বয়সে তিনি পরলোক গমন করেন। তবে তার নিজের লেখা সমাধি ফলকে তিনি নিজেকে একজন যোদ্ধা বলেই পরিচয় দিয়েছেন আর আড়াল করে গেছেন নিজের সাহিত্য প্রতিভাকে। তার সমাধি ফলকে লেখা হয়- "এই পাথরের নিচে চিরনিদ্রায় শায়িত রয়েছে ইউফেরিয়ান এর পুত্র এথেন্সবাসী এসকিলাস,গম সমৃদ্ধ গেলায় যে শেষ নিশ্বাস ত্যাগ করেছিল। তার শক্তিমত্তার কাহীনি বলতে পারবে ম্যারাথনের যুদ্ধক্ষেত্র অথবা সেই যুদ্ধে অংশগ্রহণকারী দীর্ঘকেশ পারস্যবাসীরা যারা জেনেছিল তার বীর্যবত্তার পরিচয়”।   তথ্যসূত্র    বহিঃসংযোগ  থাম্ব|Aeschyli Tragoediae septem, 1552  Selected Poems of Aeschylus  Aeschylus anthology in English and Greek, Select online resources    Available by .pdf file at Textkit:  The Suppliants  The Persians  Seven Against Thebes  Agamemnon  The Libation Bearers  The Eumenides  IMDB list of films based on Aeschylus   খণ্ডাংশ   Photo of a fragment of The Net-pullers   প্রমিথিয়াস বাউন্ড   Prometheus Bound  বিষয়শ্রেণী:প্রাচীন গ্রিক নাট্যকার বিষয়শ্রেণী:প্রাচীন গ্রিক কবি বিষয়শ্রেণী:খ্রিস্টপূর্ব ৫২০-এর দশকে জন্ম বিষয়শ্রেণী:খ্রিস্টপূর্ব ৪৫০-এর দশকে মৃত্যু বিষয়শ্রেণী:খ্রিস্টপূর্ব ৫ম শতাব্দীর গ্রিক ব্যক্তি বিষয়শ্রেণী:প্রাণীর আক্রমণে মৃত্যু